
EX ARCHIDIACONO 

CATHEDRALIS ECCLESIAE CASSENEN 

3)2i is sims 

EPISCOPUS 


I'NIYEBSIS FRATRIBUS, ET DILECTIS8IMIS IK CIUUSTO JESU F1LIIS 
DIGKITATIBCS, CANOMC18, ANIMARCM Cl'RATORIBUS CAETF.ROQUE CLEBO , 
MOM ALIBUS, ORFHANI8 PCELLIS, ET POPCLO CNIVERSO 
DIOECE8IS SCAB 


SALLTEM ET BEKEDICTIOKEH A DOMINO SEMPITERNAM 


Qlod misericordis Dei providentia, Fr. V. F. Carissimi , 
factum sit , ut me nedum nullis meritis , imo plane in- 
dignum , SSmus. Dominus noster PIUS PAPA IX, 
quem Deus usque felicitet, electum, ad Episcopalem istius 
Vestrae Ecclesiae gradum hodiema infrascripta die evehere 
dignatus est ; ego nulla temporis mora , et lubenti animo , 
facio vos certiores , rogans ut mecum de tanto munerc 
mihi collato , gratias Domino Nostro Jesu Christo perhu- 
miles, et ingentes agere velitis. 

Nuncium autem quod Augustissimus, Piissimusque Rex 
Noster FERDINANDUS II, me pro Regia sua munilicentia 

in Cotronen Episcopatum nominabat, quomodo, cum alla- 
tutn fuit , meum affecit aniinuin , laetitia ne an moerore , 
ipsi quaeso hisce ex adiunctis iudicato. Allatum fuit mihi 
inopino, cum irem in Castrovillarum Givitatem, illuc voca- 
tus ab Optimo Episcopo meo , pro quodam Canonico con- 
cursu ad unam ex illius Civitatis Paraeciis habendo. Et qui 
tunc fuerint animi mei sensus, per banc Epistolam , quam 
praecipue velim habeatis in signum mci amoris, meaeque in 
vos dilectionis , nunc vobis ingenue aperire , et patefacere 
non dubito. Sacerdotes qui mihi occursum venerant , cum 
dictam Castrovillarum Civitatem peterem, ipsi e publico ta- 
bellario perbonorificas litteras ad me datas excepere, ipsi ape- 
rierunt , ipsi legerunt , ipsi legendo laetabantur pro suo in 
me amore, et ego audiendo gemebam, pro pudore, quo of- 
fundebar ; tunc valde cor meum conturbalum est in me , 
tunc timor, et tremor venerunt in me. Me terrebat Episco- 
pate onus non ferendum nisi ab illis, qui Apostolorum in- 
star Angelicos humeros habent; terrebat imbecillitas, et te- 
nuitas mea , qua videbam me non posse esse ex illis , qui 
pie, sancteque Episcopatus obeunt officia; terrebat praeser- 
tim illius Propheticae vocis sonitus, iudicium durissimum 
his, qui praesunt, fiet. Hinc eo adductus eram, ut tantae di- 
gnitatis onus detrectare potius , quam amplecti cogitabam. 
Sed quid facerem? Si viri doctrina, et pietate praediti; si Di- 
gnitates, Canonici, et Sacerdotes omnes meae Cassanen Ca- 
thedralis, quos in Ecclesiae servitio liabui conlaboratores ; 
si populus ipse concordi voce, et communibus hortationi- 
bus , meum demissum animum erigere satagerunt? Insu- 
per commotus fui illis Sancti Bernardi verbis; Vae ei, qui 
praeest, et non prodest; sed vae gravius tibi qui praeesse 
timens prodesse refugis. Quapropter nefas duxi non acquie- 
scere voluntati Dei, qui lmmiliat, et sublevat; qui vocat ea, 
quae non sunt tanquam ea, quae sunt; quique de pulvere erigit 
pauperem ut sedeat cum principibus. Quamobrem quanquam 

in anirao nulla sim virtute praeditus; in corpore sim fractis 
viribus ; et in vita sim aetate devexa ; tamen onus , quod 
mihi fuit impositum suscipere non dubitavi , confidens fu- 
turum esse, ut Jesus Christus, qui post se me vocavit auxi- 
lium praebeat , quo possim suis crueutis vestigiis forti , et 
alacri animo insistere. 

Sed inter ea vos Fr. Ve. filiique Car. hoc unum rogo , 
ut in quam spem ego, divina confortatus ope, erectus sum 
in eamdem vos erigamini. Ego confido fore ut quem Deus 
infirmum abiectumque hominem creavit Episcopum, eum fa- 
ciat idoneum Ecclesiae vestrae ministrum; vos invicem con- 
fidite Deum Omnipotentem posse omnia in infirmitate , et 
tenuitate mea, et exinde tamquam e petra deserti aquas sa- 
lientes in aeternam omnium vestrum saiutem esse elici- 
turum. 

Qua spe nunc erectus, et laetus velut ille , qui e tur- 
bulentis undis se videt emersum, ad vos opto quam pri- 
mum venire: sed quo animo veniam ad vos, gaudium meum, 
et corona mea? veniam ut ministrem, non ut ministrer; ut 
fidelis minister , et conservus ; ut forma facti gregis , non 
ut dominantes in Cleris; atque ut quod vitae reliquum cst 
mihi , totum in incolumitate vestra , et in animarum ve- 
strarum salute, pro Jesu Christi caritate impendam. 

Cum autem praecipua cordis mei pars vos sitis , o Ca- 
thedralis Cotronensis Ecclesiae, Dignitates, et Canonici am- 
plissimi, vos primum alloquor gaudens vos esse, quos tam- 
quam seniores Dominus in meum adiutorium elegit; quos 
in Jesu Christi vinea excolenda dedit mihi collaboratores ; 
et quos in fidei Yeritate tuenda fortes mihi adiunxit com- 
mili tones. Vos precor, et obsecro, ut me Deo favente , iu- 
giter adiuvetis consiliis vestris , ne sint qui circumferantur 
omni vento doctrinae in nequitia hominum , in astutia ad 
circumventionem erroris; insuper bonis operibus in edilica- 
tionem corporis Christi; et praecellentibus virtutuin exem- 

plis in consuniationera Sanctorum velitis cooperari. Porro 
si vos honoribus, et dignitate antecellitis caeteros, qui sunt 
in domo Domini; vos etiam omnibus praeire debetis, vitae 
innocentia, morum integritate, et caritatis operibus, et adeo 
ut e vobis inferiores Ecclesiae ministri virtutum omnium 
sumant specimina, vosque tamquam exemplar sibi proponant 
imitandum. Utique quemadmodum mibi , sic etiam et vo- 
bis, et omnibus sit curae, ut divina oilicia rite, sancteque 
persolvantur, honor, et reverentia sacris habeatur aedibus ; 
et Catholicae (idei documenta, omnes in imo corde gerant, 
et ex iis vitam perpetuo vivant. Nihil sit nobis prius, nihil 
optabilius, nihilque iucundius, quam in Dei gloriam colla- 
borare, fidentes nos aeterna praemia esse consecuturos. 

Sermonem autem meum dehinc converto ad vos, ad- 
modum Reverendi Parochi, et velxementer hortor passim in 
mente habeatis difficillimum esse gerendarum animarum of- 
ficium, in quo implendo opus est vobis vigiletis fide, vigi- 
letis caritate, vigiletis operibus. Intuemini quod animae con- 
creditae vestrae curae sunt oves Jesu Chisti, et vestrum est 
eas peramanter pascerc, non veluti mercenarii, qui videntes 
lupum venientem fugiunt, sed boni instar Pastoris, qui ani- 
mam suam pro ovibus suis ponit ; pascite gregem adsidua 
oratione, pascite Dei verbo, simulque pascite boni exempli 
exhibitione : ne patiamini aliquod esse tempus , in quo so- 
lertia, et vigilantia vestra videatur aut remitti , aut dcside- 
ri. Per vos pueri , et adulti sciant quibus modis Deus sit 
colendus; qua ratione fruendum fructibus Sacramentorum ; 
et qua via possit ad aeternam vitam perveniri : labores ve- 
stri non erunt inanes , sed e Principis Pastorum benigni- 
tate utique pcrcipictis immarcescibilcm gloriae coronam. 

Compcllo vos itidem quot quot estis Sacerdotes , et 
quot in Dei sortem vocati , et vos monitos volo ; quod si 
animarum cura ad Parochos peculiari iure pertineat ; vobis 
etiam est incumbendura in opus ministerii , in aedificatio- 

nem Corporis Chisti, et in consumationem Sanctorum. Por- 
ro Ecclesia est navis, in qua donee eritis tamquam remiges 
nullis debetis parcere laboribus , nullisque periculis , sed 
nunc velis, nunc remis, nunc exundantibus aquis exhaurien- 
dis , debetis adiuvare , ut navigationis cursus feliciter ad 
portum perveniat salutis. Absit! aliquis vestrum sit , quem 
non pudet in indecoro otio languere, et vitiorum foeditate 
sordescere : sed contra singuli estote virtutibus ornati , et 
ita ut luceat lux vestra coram hominibus, qui videant ope- 
ra vestra bona, et glorificent Patrem vestrum, qui in Cae- 
lis est. 

Potero ne silentio praetermittere Seminarium ? nequa- 
quam: pauci quidem sunt adolescentes, qui Cotronensi Ec- 
clesiae pro angusto ipsius ambitu educantur, et instituun- 
tur ; sed spectandi , non e numero quoti sunt; sed quan- 
ti, et ad quantum esse debent. Sunt in agro Domini ger- 
mina novella, et omni diligentia, omnique studio excolen- 
di, ut in bonas arbores excrescant, et suo tempore fructus 
gerant uberrimos , atque suavissimos. Ex nunc vos bonae 
indolis adolescentulos in sinu meo complector, nihilque mi- 
lii iucundius habebo, quam vos in oculis meis gestare; sem- 
per in medio vestruum ero, de vobis ita delectari laetabor, 
quemadmodum amantissimi parentes de filiis suis laetantes 
delectantur. Vos autem filioli mei , ut metam contingatis 
optatam multa ferre, multa facere, sudare, algere, et inde- 
sidenter adlaborare ne gravemini. Quid ita? Meta ad quam 
cursu tenditis est Dei gloria , est vestra aeterna salus , est 
animaruin aliorum sanctificatio per vestros olim labores pro- 
curanda. Faxit Deus ut virtutis ainatores effugiatis desidiam, 
et voluptatum illecebras; libros bonae frugis nocturna, diu- 
turnaque manu versetis, ast non solum ut sciatis, sed etiam 
ut bonis moribus , omnibusque Christianis virtutibus ani- 
mum imbuatis. Quod si mihi datum fuerit, ut vos Clericos 
adolescentes intelligam esse pietatis studio, morum probita- 

te, ac obedientiae virtute praestantiores, tunc gaudium meum 
erit plenum, et id vere serio triunphabo. 

Praeterea alloquor vos , o Virgines Deo Sacrae, et vo- 
bis aperio cordis mei gratulationem, quod optimam elegistis 
partem , quae non auferetur a vobis. Summa cum admira- 
tione intueor gratiam , ac dignitatem, ad quam Deus Pater 
Omnipotens benignitate sua vos extulit; cum ipse ad aeter- 
num Filium suum vos traxerit; cum e praesentis vitae amo- 
re eductas ad Filii sui amorem adduxerit; et cum in vesti- 
lu deaurato circumdatas varietate in Jesu Christ i aeterni 
Filii sui sponsas assumpsit dilectissimas. Quid retribuetis Do- 
mino pro tantis muneribus, quae tribuit vobis? Urgete con- 
stanter propositum vestrum , et Coelesti Sponso iugiter sa- 
crilicate Sacrilicium corporis castigationis , animique forti- 
tudinis, Sacrificium abuegationis vestrum ipsarum; et prae- 
cipue Sacrilicium humilitatis, docente Samuele Summo He- 
braeorum Pontilice meliorem esse obedientiam , quam vi- 
ctimae , auscultare magis , quam offerre adipem arietum. 
Quare nihil sit vobis gloriosius , quam sponsum colere in 
liumilitate ; nihilque optabilius , quam in cordibus vestris 
amoris in sponsum flammam magis, Deo adiuvante, de die 
in diem incendere. Estote fideles, et confidite fore ut una- 
quaeque vestrum post huius vitae cursum cum gaudio audiat 
sponsum dicentem veni de Libano Sponsa mea , veni co- 
ronaberis. 

Quid vero dicam vobis, filiae meae carissimae, quae ge- 
nitoribus orbae in isto pio versamini Conservatorio? Gaudete 
quod vos estis quas ipse Jesus Christus commendat, iubens 
eos, qui pie volunt vivere, vobis esse adiutores, et vestrum 
esse patres, atque matres ; ita ut tanta commendatione cir- 
cumdatae nulla res erit, qua poteritis indigere. Sed esto gra- 
tae Domino nostro Jesu Chisto de peculiari cura , qua vos 
divina sua miseratione prosequitur. Abnegato vos metipsas, 
tollite crucem vestram, et Jesum sequamini inter Spinas, et 

flagella etiam cruenta ; quae perferre ne dum tristitiae , sit 
vobis gaudio; ia mente, et ob oculos habentcs , quod non 
sunt condignae passiones Indus temporis ad futuram gloriam, 
quae revelabitur in vobis. 

Tandem vos omnes Pastorali meae curae concreditos , 
nulla quidem personarum acceptatione, sinu meo complecti, 
et in oculis meis opto gestare ; attamen primum sermonem 
meum converto ad vos insignis Cotronensis Civitatis Primo- 
res, et Optimates ornatissimos , simulque ad vos qui Magi- 
stratum geritis, et publicis muneribus quoquo modo fungi- 
mini. Rogo vos in Domino, ut quae sunt Status, et praeful- 
gentis conditionis vestrae , ea unisquisque vestrum studeat 
praestare ; sibique unusquisque persuadeat quod quo maiora 
in hoc mundo accepit ab Auctore mundi, eo oportet in Dei 
servitio, atque cultu se esse diligentiorem. Quae iusta, quae 
honesta , quaeque religiosa sunt , ea cordi sint vobis : tem- 
poralia, quae videntur, ne contemplamini, sed coelestia, quae 
aetema sunt , ea inquirere contendite. Absit circumvenia- 
mini a Salhana; et pravis cupiditatibus inserviatis; quia Deus 
odit iniquitatem; odit superbiam, odit arrogantiam, odit cor- 
da prava , et os bilingue detestatur. Opera caritatis Deus 
diligit, et vos opera caritatis agite ; pauperes, Orphanos , et 
Viduas quaque ope adiuvate, ut cordis vestri perficiatur pro- 
pitiatio : tollite iugum Domini, quod est suave, et invenictis 
requiem animabus vestris ; Catliolicae fidei documentis ad- 
quiescat cor vestrum ; et sic transito per bona temporalia , 
ut non amittatis aetema, et hoc vobis Dei gratia indulgea- 
tur, ut nomina vestra scripta sint in Coelis. 

Denique quot quot alii estis filii mei carissimi sciatis 
volo quod gratias ago Deo meo per Jesum Christum pro 
omnibus vobis , quia fides vestra annunciatur ubique. Et 
cupiens omnes vos in visceribus Jesu Chisti , hoc oro , ut 
caritas vestra magis, et magis abundet in scientia, et in omni 
sensu : ut probetis potiora, et sitis sinceri ac sine offensa in 

diem Clnisti. Animo recolito indesinenter quod omnes ve- 
teran in nobis habemus hominem, atque hominem novum: 
veter crucifixus est cum Christo , ut destruatur peccatum ; 
novus creatus est secundum Deum in iustitia, et sanctitate 
veritatis. Exuite veterem hominem, et induite novum; quae 
sunt veteri hominis mortiferae infirmitates , eas contrariis 
novi hominis remediis curare satagito : contra lubricitatem 
esto continentes , contra tenacitatem liberales , contra ira- 
cundiam mansueti , et contra superbiae elationem humiles 
atque morigeri. Diligite pacem, et pacis vinculo invicem con- 
iuncti, iuste, pie, et concorditer vivatis, benigni, misericor- 
des, et alterutrinque donantes, sicut et Deus in Chisto do- 
nat vobis. Deus autem pacis, qui est benedictus in saecula 
conterat Sathanam sub pedibus vestris , et in viam salutis 
vos dirigat , simulque vobis concedat ea intelligere , atque 
amare , quae sibi sunt placita. Quae bona ego vobis in 
Christo deprecor , et vos invicem, ne mei in iugibus obse- 
crationibus vestris obliviscamini , et rogate , ut Pastoralem 
sollicitudinem , Apostolicum ministerium , ipsamque meam 
vitam in aetemam vestram salutem iugiter sciam irnpendere. 

Potissimura vero precor omnes, et Proceros, et Optima- 
tes, et Magistratum gererites, et populares omnes, usque ad 
unum Pastorali meae curae commissos, ut coniunctis preci- 
bus insistemus apud Deum Omnipotentem pro SSmo Domi- 
no Nostro Supremo Ecclesiae Pastore PIO PAPA IX, ut eum 
maiorem in modum Deus adiuvet in illis omnibus, quae sunt 
ad ipsum Deum, et ad tuendam, servandam, et propagandam 
Catholicae fulci veritatem. Neminem latet multa tulisse aspe- 
ritatum genera a subdolis , et vaferrimis hostibus illis , qui 
vatidiano odio matrem Ecclesiam habentes, ipsam e medio 
tollere posse temere adblandiebantur. Scd periit desiderium 
peccatorum ; et praesto fuit Petrus, ostendens quod ipse in 
propria sede iugiter vivat, et quod ad Romanam sedem per- 
fidia habere non possit accessum. Hinc laetantes Sanctum 

rogamus Principem Apostolorum, ut quibus auxiliis adhuc 
in Chisto Jesu Successorem Suum adiuvit , iisdem dehinc 
quotidie muniat, protegat, atque defendat, ut infemalis ho- 
stis molimina, adgressus, et impugnationes fortiter disiiciat, 
sternat, atque devincat, quare semper victor in Dei gloriam 
triumphet, simulque universam Ecclesiam, cuius ipse est Pa- 
stor, et Christianos omnes, quorum Doctor, et Pater existit, 
gaudio , atque laetitia impleat in Domino. 

Quern ad finem item precamini, quaeso, Dominum no- 
strum Jesum Christum , qui singulos e Sacro Cardinalium 
Collegio copiosissima sua perfundat gratia, quae ipsorum 
actiones cunctas ad Ecclesiae gloriam, et exaltatiouem in- 
spirando praeveniat, ac praeveniendo prosequatur. Peculiares 
autem deprecationes faciatis , obsecro , pro Eminentissimo 
Cardinale Sanctae Crucis in Jerusalem, quoniam Ipse, quae 
sua benignitas est, me in Episcopum vestrum ordinare, et 
consacrare animo suscepit lubentissimo. Quam maximas pro 
tanta benignitate gratias habeo Eminentissimo Domino ? 
Sed quas ego nequeo, eas vos rogate Ei referat Omnipotens 
Deus, Eique in Christo Jesu concedat ut prospera, fausta , 
et felicia sint omnia. 

Obsecrationes etiam vehementissimas nostro e corde ef- 
fundamus, Deum optimum maximum deprecantes, ut pro sua 
misericordia nobis servet , atque custodiat Augustissimum 
Regem nostrum , qui nos subditos suos insigni sapientia , 
summaque regit magnanimitate ; qui in securitatem , felici- 
tatemque nostram omni studio , et mirabilibus ausis totus 
est intentus ; qui totum Regnum quantum quantum est me- 
moranda munificentiae, et magnanimitatis monumentis im- 
plevit cumulatissime. Rogate etiam Deum Omnipotentem , 
ut in longum aevum servet vel Augustam Reginam Nostram 
MARIAM TERESIAM, Serenissimum Principem Regni hae- 
redem , totamque Regiam familiam , et concedat ut omnes 
e Regio sanguine, virtutum omnium percipiant incrementa, 

quibus decenter ornati, et vitiorum monstra devitare, et ad 
gloriam Jesu Christi , qui est via , veritas , et vita , gratiosi 
valeant pervenire. Tum auribus vestris perinde ac meis in- 
sonet semper vox ilia Apostoli subditi estote non solum pro- 
pter iram seu poenam, sed etiam propter conscientiam. Ita 
vestra implentes officia, estote fortes in fide, estote sectato- 
res bonorum operum, et expectantes beatam spem. Pax, et 
gratia Dei sit semper vobiscum ; Pater Sanctus servet vos 
in nomine suo , et santificet vos , el quam beneditionem , 
nunc nequeo verbis , earn vobis in nomine Iesu Christi 
nunc corde impertior. 

Sit Deo laus, et gloria et secundum Patrem, Filium, 
et Spiritum Sanctum, sit etiam Laus et gloria Beatissimae 
semper Virgini Mariae in Coelum Assumptae, quae istius 
Cathedralis Ecclesiae est Titularis, quamque precamur esse 
perpetuo nostram peculiarem Patronam, et Advocatam prae- 
sentissimam. Amen. 

Datum Romae extra portam Coeliraontanam ipso meae Con- 

secrationis die V. Non. Julii MDCCCLIII. 

